Donald Trump , forseti Bandaríkjanna , lagði til að fundi í Hvíta húsinu að allir íbúar Seoul , höfuðborgar Suður-Kóreu , yrðu færðir um set . Þetta á forsetinn að hafa gert þegar spennan á milli Bandaríkjanna og Norður-Kóreu var hvað mest snemma í forsetatíð hans . Helstu embættismenn Hvíta hússins , sem voru á fundinum í apríl 2017 , voru ekki vissir um það hvort að Trump væri að grínast en ítrekaði orð sín : „ Þau þurfa að flytja ! “ . Að endingu var forsetinn hunsaður . Um 25 milljónir manna búa í Seoul . Þegar Trump sá loftmyndir af Kóreuskaganum að nóttu til , hélt hann fyrst að myrkri hlutinn á milli Kína og Suður-Kóreu væri haf . Seinna meir spurði hann ráðgjafa sína af hverju Seoul væri svo stutt frá landamærum Norður - og Suður-Kóreu . Borgin er í um 30 kílómetra frá landamærunum . Þetta kemur fram í nýrri bók um samband Trump og herafla Bandaríkjanna ; Trump and his Generals : The Cost of Chaos , sem er skrifuð af Peter Bergen . Blaðamenn Guardian hafa fengið eintak til skoðunar . Sú staðreynd að hermenn Norður-Kóreu miða sífellt gífurlegum fjölda fallbyssa á Seoul og gætu valdið gífurlegu mannfalli þar á mjög skömmum til ef til átaka kæmi , hefur takmarkað möguleika Suður-Kóreu og Bandaríkjanna gagnvart einræðisríkinu . Í bókinni kemur einnig fram að á fundi í janúar 2018 sagði Trump að hann vildi að fjölskyldu allra hermanna Bandaríkjanna í Suður-Kóreu yrðu fluttar til Bandaríkjanna . Honum var snarlega ráðlagt að yfirvöld Norður-Kóreu myndu gera ráð fyrir að slíkir flutningar væru undirbúningur fyrir stríð og aðgerðin myndi koma verulega niður á hlutabréfamarkaði Norður-Kóreu . Trump hélt sínu striki þrátt fyrir það og skipaði ráðgjöfum sínum að flytja fjölskyldurnar . Aftur var hann hunsaður og James Mattis , þáverandi varnarmálaráðherra , varð ekki við skipuninni . Trump nefndi hana sömuleiðis ekki aftur .